Sa luwas kan Syudad nin Ormoc, 159 katawo an nagadan sa ibong kan Leyte asin Negros Occidental. Sa bilog na nasyon, nasa 5,081 katawo an nagadan mantang an 1,941-3,084 nawawara asin ipinamumugtak na gadan. Ini an pigsasabing bagyo na igwa nin pinakadakol na gadan lampas pa sa bagyo kan 1867 na guminadan nin 1,800, sagkod kan huri nalabihan kan Typhoon Haiyan (Yolanda) kan 2013 na nagkua kan buhay nin nasa 6,300 katawo. An total na 4,446 na harong nagkararaot mantang an iba pang 22,229 naraot. An gabos na distroso uminabot sa $27.67 milyones. Sa inot pa sana, labing 24 oras an kinaipuhan tanganing makaabot sa mga opisyal an bareta huli sa kritikal na sistema nin komunikasyon sa bilog na Ormoc City. Sa laog nin pira sanang aldaw, inestablisar an emerhensyang mga sentro nin suplay asin tinabangan hali sa manlain - lain na ahensya sa irarom kan United Nations asin nagkapirang nasyon na pinadara pasiring sa Pilipinas. An total na $5.8 milyones na kantidad nin mga suplay asin materyales itinatao bilang ayuda sa internasyonal na pag - tabang.